રીડગુજરાતીના સર્વે વાચકમિત્રો, સર્જકમિત્રો અને શુભેચ્છકોને નૂતન વર્ષ ૨૦૭૧ના સાલ મુબારક. ઇશ્વર આપને આ નવા વર્ષે સુખ, શાંતિ, સંપતિ અને સન્મતિથી સમૃદ્ધ કરે એવી અનેકો શુભકામનાઓ. દર વર્ષે તંત્રીલેખ હેઠળ અહીં મૃગેશભાઈ રીડગુજરાતીના વાચકો સાથે તેમના મનની વાત વહેંચતા, આજે રીડગુજરાતી તેના સર્વે સહાયક અને સંચાલક મિત્રોની એક ટીમ તરીકે કાર્ય કરી રહી છે. એથી આજે મૃગેશભાઈના પિતાજી શ્રી ધનંજયભાઈ શાહને અને રીડગુજરાતીના લેખના ટાઈપમાં અપાર મદદ કરનાર શ્રી સોનિયાબેન ઠક્કરને તેમના મનની વાત મૂકવા વિનંતિ કરી હતી. આજે પ્રસ્તુત છે એ બંનેના મનોભાવો. ફરી એક વખત વાચકમિત્રોને શુભકામનાઓ. આવતીકાલથી ચોથ સુધીની રજાઓ પછી નવા લેખ સાથે લાભપાંચમના દિવસથી રીડગુજરાતી ફરીથી નિયમિત થશે.